Document ID: /roh_data/filtered/fineweb-2-filterrobots_roh.jsonl.gz/44548

Pro Cruschada as poja postar üertins a distanza al meter quadrat. Cilgia, la giariniera, propouona differentas variantas da üertins chi cuntegnan cumbinaziuns da verdüra chi’s cunfan. Vo pudaivat postar üna o plüssas variantas. Cilgia prepara lura il üert, til cultivescha e racoglia per vo tuot la verdüra chi crescha. Scha vo staivat a Sent vain la verdüra dafattas manada in cumün, inschanà staivat gnir o a Sent o Crusch per davo.
O lura daja eir amo la pussibiltà da postar il terrain liber (almain ün meter quadrat) chi’d es preparà cun terra locca e nudrida ingio cha vo pudaivat semnar ed implantar be che cha vo laivat. In quel cas staivat però gnir svessa ad implantar, zerclar ed eir racoglier. Cilgia surpiglia da bognar per vo vos terrain. Implants e sems pudaivat cumprar pro Cilgia o lura eir manar svessa – i ston però esser our da producziun biologica controllada.